
1) Nemurirea lubirii 


Zori de spini, 

culeşi pentru coroanele Disperării, 
ce urmează a fi aşezate, 

pe frunțile transpirate şi reci, 
ale Inimilor unor Cuvinte, 

în Sufletele cărora, 

am locuit undeva-cândva, 
Întâmplător, 

Împreună, 

cu noi înşine, 

şi unde credeam, 

că toată Lumea Privirii, 

în care ne pierdeam, 

ne aparține, 

până când a început să ningă, 
cu stelele căzătoare, 

ale Clipelor moarte, 

printre trupurile cărora, 
ne-am rătăcit, 

pentru totdeauna, 

de Nemurirea Iubirii, 

în care credeam. 

2) La prima noastră Întâlnire 


Orizonturi şterse în mare grabă, 
de pe mesele Gândurilor, 

ca să nu ne păteze, 

Cămășile Privirilor, 

pe care le-am îmbrăcat, 
undeva-cândva, 

nu mai ţin minte când, 

parcă la prima noastră Întâlnire, 
iar acum le-am reluat, 

spălate de curând, 

în Teama de plumb, 

a Speranţei tot mai istovită, 

de a ne reîntâlni, 

Ochii Destinului, 

care ne privesc, 

striviți de Lacrimile Iubirii, 
care nu poate înţelege, 

ce anume caută, 

printre Gratiile grele şi reci, 

ce ţin închise în spatele lor, 
Visele tot mai obosite şi disperate, 
care au ajuns să nu mai creadă, 
în nici unul dintre noi. 

3) Îşi conduce propria Noapte 


Zori însângeraţi, 

de la rănile adânci ale Singurătăţii, 
care îşi conduce propria Noapte, 
atât de beată, 

Încât accidentează pe oricine, 

îi iese în cale, 

chiar dacă traversează numai Zebra, 
ce abia îşi mai duce răsuflarea, 
după goana nebună, 

prin jungla Viselor, 

hăituite de Binele şi Răul, 
săgeților otrăvite, 

ale Privirilor. 


4) Memoria 


Rătăciţi prin Cimitirele de Cuvinte, 
căutăm propriul cavou al Fericirii, 
al cărei nume este ascuns, 

pentru a nu-i fi pângărită, 
Memoria, 

încă de pe Vremurile, 

când se ascundea alături de noi, 
prin Zilele fără adăpost ale Iubirii, 

pentru a nu fi descoperită de către Destinul, 
Non-Sensurilor Existenţei, 

care o vor blestema şi după Moarte, 

fiindcă ne-a dat puterea să cunoaștem, 
Imaginea Eternităţii Clipei, 

alături de care am dansat, 

până când s-au prăbuşit peste noi, 

Zorii Singurătăţii, 

strivindu-ne într-atât încât, 

nici unul dintre noi lubire, 

nu am mai fost vreodată, 

ceea ce ar fi trebuit să devenim, 

într-o Lume, 

unde Păcatele Originare, 

n-ar fi făcut legea Disperării și Absurdului, 
scrise cu sângele propriilor noștri străbuni, 
pe Cerurile înnourate ale Deşertăciunii. 


5)  Făceau echilibristică 


Ani răsfățați, 

de Moartea, 

care ştie câte Respiraţii, 
a primit ca dar, 

din partea lor, 
ademenite de funiile, 
săpunite cu nori, 

ale Orizonturilor, 

care înlesneau, 

de fiecare dată, 

sinuciderea Clpelor, 

prin spânzurare, 

în timp ce Destinele noastre, 
făceau echilibristică pe ele, 
sprijinindu-se, 

de Zidurile Binelui şi Răului, 
atunci când se dezechilibrau, 
din brațele amăgitoare, 

ale Iluziilor Vieţii şi Morții. 


6) Vândute pe nimic tarabelor Disperării 


Ceruri vândute pe nimic, 
tarabelor Disperării, 

fără nici un acoperiş, 

în afară de Zilele fără adăpost, 
ale cănilor de pustiu, 

pe care ni le sorb, 

Ploile de Cuvinte, 

la porţile dărăpănate, 

ale Cimitirelor de Amintiri, 
din care Zorii Lacrimilor de rouă, 
îşi mai beau, 

Apa Iluziilor Vieţii şi Morţii, 

după care mai tânjeşte încă, 
Sângele însetat, 
al Apusurilor din noi. 


7) Imdiferenţa cărbunilor de Gânduri 


Spini de Amintiri, 

ascuțiți de indiferența, 
cărbunilor de Gânduri, 
arşi de Noaptea friguroasă, 
a Viselor, 

în cuptoarele atâtor Speranţe, 
ce fierb abătute, 

în Apa murdară, 

ce spală necontenit, 

masca mortuară, 

pe care o purtăm, 

a Iluziilor Vieţii şi Morţii, 
din care ne clădim, 
Destinul Absurd, 

al Disperării. 

8) Ce se pierdeau anonime 


Ploua cu greață, 

din Privirile obscure, 

ale Întunericului, 

care îţi lăsase Pașii grei, 

încărcaţi de norii negri şi reci, 

al Singurătăţii, 

peste Inimile noastre de Jar, 

care se stingeau, 

printre Lacrimile stelelor căzătoare, 
ale Eternităţilor noastre de Clipe, 

ce se pierdeau anonime, 

sub plapuma Orizonturilor Disperării, 
care se scurg, 

prin venele Iluziilor Vieţii și Morții, 
pătându-ne Privirile pierdute, 
împreună cu Absurdul care hrănește, 
Non-Sensurile Existenţei. 

unei Lumi a Nimănui, 

pe care ne-am născut, 

fără să ne întrebe Nimeni, 

Nimic, 

Vreodată. 

9) Lacrimi de Rugină 


Pierdut printre Inimi de Asfalt, 
încerc să îmbrățişez, 

Privirile roților rătăcite, 

ale Viselor, 

ce aleargă spre Nicăieri, 

prin venele traficului infernal, 
al Disperărilor, 

ce plouă cu Lacrimi de Rugină, 
peste osiile Gândurilor, 

tot mai roase, 

pe piepturile dezgolite, 

ale Amintirilor. 


10) La reverul Absurdului 


Nervuri ce-abia își mai pot susţine, 
propriile frunze ale Gândurilor, 
îngălbenite, 

ce cad în Neantul din noi înșine, 

de pe frunțile ruginite ale Amintirilor, 
unui Adevăr nerecunoscut vreodată, 
de Iluziile Vieţii și Morţii, 

Destinului nostru, 

ce-abia mai poate să respire, 

prin aglomeraţia Zilelor fără adăpost, 
ale Fericirilor, 

ce-au devenit simple insigne, 

care şi-au pierdut luciul, 

spre a fi purtate la reverul, 
Absurdului. 


11) Privirile reci de ciment 


Nori de Cuvinte, 

rătăcite pe Cerul Speranţelor, 
tot mai întunecoase și reci, 
încep să-și verse, 

Lacrimile Ploilor de Înţelesuri, 
tot mai înveșmântate, 

în plumbul cenuşiu al Singurătăţii, 
ce calcă apăsat, 

peste Orizonturile Nostalgiilor, 
strivindu-le Inimile de Vânt, 
aducătoare de furtuni Viselor, 
pentru a fi înlocuite, 

cu Privirile reci de ciment, 

ale Statuilor unor Promisiuni, 
de a fi împreună, 

neonorate vreodată. 

12) Zodia Norocului bolnav 


Neînţelesuri rupte, 

din calendarele Lacrimilor de Vânt, 
ale Zilelor fără adăpost, 

din Zodia Norocului bolnav, 

în Privirile căruia ne spălam, 

Paşii pierduţi de noi înşine, 

pe străzile fără nume, 

ale Speranţelor, 

din care Singurătatea, 

ne împletea, 

Destinul, 

tot mai pustiit, 

de propriul nostru Sine, 

aprins de Apusurile Nimănui, 

până când flăcările Dorului, 

aveau să-l mistuie definitiv, 

din ochii Stelei care ne călăuzea undeva-cândva, 
Iubirea. 


13) Privirile Nesfârşitului 


Urme tocite, 
de Paşii Nimănui, 
pe care-i purtăm abătuți, 

în braţele Iubirii apuse, 

după Orizonturile în care credeam, 
că ne vom împlini, 

Privirile Nesfârşitului, 

din Sufletul Eternității Clipei noastre, 
cu Lumina Divină a Zorilor, 
Adevărului Absolut, 

pe care atunci când am primit-o, 
eram atât de orbiţi, 

de propriile Iluzii ale Vieţii şi Morții, 
încât nici unul dintre noi, 

nu ne-am dat seama, 

că aceasta ne îmbrățişa, 

Simţurile paralizate, 

de întruparea în Non-Sensurile, 
acestei Existenţe. 


14) Legat de gâturile Speranţelor 


Ferestre de Vise, 

Închise Zorilor ce vor să le treacă pragul, 
Nesfârşirii, 

din Ochii statuilor de Cuvinte, 

pe care le-am sculptat, 

şi acum plouă cu toamnă, 

peste Zidurile tot mai apăsătoare, 

ce ne încarcerează Visele, 

printre gratiile tot mai dese, 

ale Singurătăţii, 

din care Iluziile Vieţii şi Morţii, 
au ajuns să ne clădească, 
Destinul, 

pe care îl purtăm peste tot, 
legat de gâturile Speranţelor, 
amenințate că vor fi spânzurate, 
de el, 

dacă vor dori mai mult, 

decât le este permis, 

de Absurdul şi Disperarea, 
acestei Lumi. 


15) În Clepsidra Sentimentelor noastre 


Vino să ne îmbătăm, 

cu cănile de pustiu, 

ale Absurdului, 

care ne-a mai rămas de băut, 
Iubire, 

şi apoi să ne aruncăm, 

în marea Lacrimilor de Vânt, 
care spulberă nisipul Amintirilor, 
ce odată cândva, 

era în Clepsidra Sentimentelor, 
atât de viu şi de prezent, 

pe care a spart-o, 

cu Visele noastre, 

ce parcă ar fi trecut, 

mai demult decât toate, 
Vremurile Disperării, 
acestei Lumi a Nimănui, 
la un loc. 


16) Orice urmă de Nesfârșire 


Aripi de Vânt, 

lovesc cu tărie Cerurile Cuvintelor, 
tot mai încărcate de Norii de plumb, 
al Așteptărilor, 

prin gările ruinate ale Sufletelor noastre, 
ce încă mai cred în trenurile Fericirii, 
care nu mai opresc pe şinele ruginite, 
ale Adevărului, 

de mai bine de o Eternitate de Clipă, 
furată de Iluziile Vieţii şi Morții, 
Inimii Visului, 

de a fi vreodată împreună, 

alături de steaua căzătoare, 

a lubirii, 

pe care vrem să o reînviem, 

ca să ne mântuiască, 

de Singurătatea care ne mistuie, 
orice urmă de Nesfârşire. 

17) Semnul Indiferenţei 


Ne vindem de fiecare dată, 
Cuvintele, 

la piaţa de vechituri, 

a Privirilor pierdute, 

printre tarabele cu Nimicuri, 

a Non-Sensurilor Existenţei, 
care ne-au tatuat, 

pe fruntea Destinului, 

Semnul Indiferenței, 

pe care trebuia să-l recunoască, 
Iubirea, 

atunci când se plimbă, 

la braţul fracturat, 

al Adevărului, 

pe străzile pustii ale Speranţelor, 
acestei Lumi, 

a Iluziilor Vieţii şi Morții. 


18) Dacă tu n-ai exista lubire 


Dacă tu n-ai exista, 
Iubire, 

întreaga Lume, 

ar fi un Cimitir de Speranţe, 

în care ne-am înmormânta, 
Visele ofilite, 

din vazele sparte ale Amintirilor, 
ale căror unghii, 

ne-ar sfâşia Cerul Gândurilor, 
până când nu ar mai rămâne, 
Nimic, 

din Adevărul ce ar deveni învins, 
de Paşii pierduţi, 

ai Privirilor rătăcite, 

pe care acum, 

încă mai reuşim, 

cu ultimele puteri, 

să le salvăm, 

din vâltoarea Iluziilor Vieţii şi Morții, 
pentru a le aduce vii și nevătămate, 
în portul Inimilor noastre, 

unde știm că exiști tu, 

Iubire. 


19) Prin conturile bancare 


Vise ruginite, 
zac prin şanţurile Ridurilor, 
aşteptând răstignite, 

pe Absurdul Disperărilor, 
Iluziile Morţii, 

să vină să le ia, 

pe drumurile prăfuite, 

ale Cimitirelor de Cuvinte, 

ce le-au mai rămas, 

prin conturile bancare, 

ale Zilelor fără A dăpost, 

pe care ni le-a dat spre folosinţă, 
Dumnezeul Durerilor. 


20) Nu va mai reuși vreodată 


Ne-au surzit, 

până şi Ecourile Durerilor, 

pe străzile reci și indiferente, 

ale Absurdului, 

înțesat cu Statuile Vivante, 

ale Clipelor tot mai grele şi şterse, 
de pe mesele şi așa, 

atât de pustii, 

ale Orizonturilor, 

pe care le îmbrăcăm de fiecare dată, 
atunci când ieșim, 

pe faleza tristă a Privirilor, 
ruinată în valurile Destinelor, 

tot mai înfometate, 

de noi înşine, 

cei care ne-am pierdut, 
de atât de mult Timp, 
încât Nimeni, 

nici un Sentiment, 

nu va mai reuşi vreodată, 
să ne mai regăsească. 


21) Pe la colţurile genelor 


Amprente reci, 

cu lacrimile Cuvintelor şterse, 

pe la colţurile genelor, 
strămoșilor Disperării, 

din care ne tragem, 

Respiraţiile Absurdului, 

din care ne sculptăm Visele, 

tot mai avangardiste şi neînţelese, 
cu trupul cărora, 

ne înveşmântăm lubirea, 

ce dârdâie într-una, 

de Frigul pătrunzător, 

din Cuvintele noastre, 

atât de înghețate, 

încât nimic nu mai poate, 

să le readucă printre Visele Fericirii, 
ce încă ne mai aşteaptă, 

cu Privirile Inimilor pierdute, 
prin gările Speranţelor, 

ale căror căi ferate, 

par a fi ruginit, 

mai demult decât Vremea, 

care ne-a născut undeva-cândva, 
Durerea, 

prin care să reuşim, 

să ne cunoaştem, 

Propriul Destin. 


22) Visele tot mai obosite 


Orizonturile, 

atâtor Gânduri, 

abia mai pot fi duse, 

de Visele tot mai obosite, 
ale Fericirii, 

peste Inimile de Gheaţă, 

ale Privirilor indiferente, 

de pe străzile Disperării, 
unde lubirile acestei Lumi, 
nu-şi dau adresele niciodată, 
fiindu-le teamă, 

să nu se întâlnească, 

cu propriile lor Destine, 
hărăzite de Iluziile Vieţii şi Morții, 
anume pentru ele. 

23) Spălaţi în Lacrimile Viselor 


Te caut lubire, 

printre buruienile necosite vreodată, 
de către Destin, 

ale Zorilor Singurătăţii, 

de mine însumi, 

spălaţi în Lacrimile Viselor, 

tot mai abătute şi umilite, 

prin Catedrala Adevărului, 

acestei Lumi, 

Predestinată Absurdului, 

înțesat cu Icoanele profane, 

ale unei Sfinţenii, 

a Crimei și Jafului, 

la care ni se roagă atâtea Clipe, 

ce şi-au pierdut definitiv Eternitatea, 
aşteptându-ne în zadar, 

Iubire. 


24) Echilibrul Privirilor 


Umbre de Vise, 

ni se îneacă, 

prin venele Amintirilor, 
ale căror Inimi, 

abia mai pâlpâie, 

prin ceața tot mai deasă, 

a Rătăcirilor de noi înşine, 

de care atunci, 

când ne lovim violent, 

ne pierdem de fiecare dată, 
Echilibrul Privirilor, 

ce cad în abisul fără de sfârşit, 
al Uitării, 

ce ne învăluie pentru totdeauna, 
Zorii Singurătății, 

ce vor apăsa sfidător, 

de-acum înainte, 

fiecare Eternitate de Clipă, 
strivindu-i suflarea, 

până când, 

se va transforma într-un Neant, 
din care ne vom astâmpăra, 

în cele din umră, 

foamea de Iubire. 


25) Râurile tot mai învolburate 


Ninge cu Zâmbete, 

peste Iarna grea a lubirilor, 
Troienindu-le, 

cu zăpada imaculată a Viselor, 
până când le sunt acoperite, 

şi ultimele Suspine, 

peste care Norii unor Cuvinte, 
neînțelese şi pustii, 

au turnat Plumbul nesiguranţei, 
ce a strivit podurile şubrede, 
ale Privirilor, 

pe care le-a primit în dar, 
Destinul, 

să ne traverseze, 

râurile tot mai învolburate, 
ale Iluzuilor Vieţii şi Morții, 
ce se scurg, 

prin albiile Speranţelor, 

ale căror petale ofilite, 

ne înveşmântă Pașii pierduţi, 
de noi înşine. 


26) Disperarea şi Durerea Destinului nostru 


Aripi de morminte proaspete, 

se desfac amenințătoare, 
deasupra Viselor, 

ce îndrăznesc să se înalțe, 

peste Ridurile Cuvintelor, 

la tălpile cărora ne îngenunchea, 
Iubirea, 

înainte de a ni se prăbuși, 

strivită de Orizonturile de plumb, 

ale Zilelor fără adăpost, 

ce ne așteptau nerăbdătoare, 

să ne ofere câte o cană de pustiu, 
din Apa Iluziuilor Vieţii şi Morții, 
pe care navighează şi acum, 
Disperarea şi Durerea, 
Destinului nostru, 

ce am fost forţaţi să-l bem, 

până la capătul puterilor, 
Adevărului. 


27) Rigor Mortis 


Paşi otrăviți, 

în Zorii însângeraţi, 

de Aşteptări, 

în care ne înecăm, 

sfidarea de noi înşine, 
crezând că odată ne va afla, 
Speranţa, 

văzând cum zacem, 

pe țărmurile pustii, 

a Privrilor pierdute, 

printre rădăcinile Viselor, 
smulse haotic, 

din țărâna Eternităţiu Clhpei, 
unei lubiri, 

ce încă ne ţine strâns, 
verighetele Privirilor, 

cu braţele încleştate, 

de un Rigor Mortis, 

pe care abia acum îl observăm, 
în Sufletul Străinului Subconștient, 
din noi înşine, 

ce se adâncește, 

în Inima unei Lacrimi, 

visând să-şi piardă respirația, 
pentru toteauna, 

să nu mai existe, 

alături de atâta Singurătate, 
fără de noi. 


28) Prin Cimitirele Cuvintelor fără sens 


Strigăte, 

ce şi-au pierdut țărmurile, 
orfane de Ecourile Viselor, 
înmormântate, 

prin Cimitirele Cuvintelor, 
fără sens, 

pe care am ajuns, 

să ni le adresăm zilnic, 
propriei lubiri, 

ce a devenit, 

ea însuși, 

un Strigăt surd, 

pe care se pare, 

că nu-l va mai auzi Nimeni, 
vreodată, 

din Lacrima în care s-a înecat, 
încercând să ne salveze, 

din abisurile întunecate, 

ale Indiferenţei. 


29) Adevărul Inimii de Foc al Dragostei 


Luminează-mi Doamne, 

Adevărul Inimii de Foc, 

al Dragostei, 

încât să pot incendia cu el, 

întreaga Eternitate a Clipei, 

pe care să nu o mai părăsim niciodată, 
ştiind că doar ea, 

naște Nemurirea, 

din brațele Perfecțiunii chipului Tău, 
la care să ne închinăm, 

fiecare Vis, 

pe aripile căruia, 

să zburăm de fiecare dată, 

către Absolutul Străinului Subconştient, 
căruia să-i îmbrățişăm, 


30 


SORIN CERIN 
- NEMURIREA IUBIRII - 
- poezii filosofice - 


adevăratul Sens al Iubirii, 
ce vom deveni pentru Eternitate. 


30) Rădăcini adânci şi amare 


Cuvintele ne-au devenit, 
garduri pline de rugină, 

pe care ne întindem, 

rufele murdare, 

ale Gândurilor, 

şi de care nu putem trece, 

către Libertatea de a fi noi înşine, 
cei rămași într-un Întuneric, 
unde rătăcim la nesfârşit, 
aşteptând trenul Speranţelor, 

să oprească şi în gara pustie, 

a Sentimentelor noastre de plumb, 
bântuite de Inimile de Vânt, 

ale Singurătăţii, 

care le spulberă țărâna Clpelor, 
uscate și reci, 

către acel Nicăieri, 

care a prins, 

rădăcini adânci şi amare, 

în sângele Zorilor, 

Destinului nostru, 

Iubire. 

31) Încotro să mergem? 


Ziduri străpunse, 

de Inimile de Ceară, 

ale Paşilor care se topesc, 

pe străzile ploilor de Cuvinte, 
ale Furtunilor pierdute, 

în Sângele Răsăriturilor, 

tot mai grele, 

şi impracticabile, 

de roțile anotimpurilor Fericirii, 
care au înțepenit, 

pe podurile Zilelor fără adăpost, 
ale Destinelor noastre, 

ruinate în noi înşine, 

Iubire, 

încotro să mergem?, 

dacă ne-am pierdut, 

atât de mult, 

de tine? 


32) Și să doară 


Promisiuni decojite, 
de pe tulpinile alunecoase, 
ale Privirilor, 

se adâncesc înecându-se, 

în valurile Amintirilor, 

tot mai înghețate, 

pe povârnişurile Uitării, 

reci şi exacte, 

ce aparțin, 

unui Timp al Nimănui, 

ale cărui Porți, 

le spălăm necontenit, 

cu Lacrima nesfârşirii, 

unei lubiri, 

ce se încăpățânează. 

să nu ne părăsească, 

Şi să doară, 

din ascunzișurile adânci şi surde, 
ale unui strigăt interminabil, 
al Tăcerii. 


33) Fără însă a reuși vreodată 


Transpiraţii reci, 

ce-au refuzat să devină, 
evlavioase şi umile, 

sub Tălpile nemiloase și tăioase, 
ale Uitării, 

din care Disperarea, 

vrea să-și sculpteze, 

dintotdeauna, 

un talisman, 

al Indiferenţei, 

fără însă a reuși vreodată, 

să-l atârne la pieptul, 
Destinului nostru, 

ce-abia mai reuşeşte să respire, 
strivit de Pașii Nimănui, 

care ne-au mai rămas, 

să-l încălțăm, 

crezând că ne vor duce înapoi, 
spre Iubirea pierdută, 

pe Orizonturile pustii şi reci, 
din noi înşine. 


34) Care ne strivesc şi acum 


Răscruci, 

de Drumuri desfundate, 

prin care zac, 

Chpele Nimănui, 

fără ca cineva să ştie vreodată, 
că sub acoperișurile lor, 

au locuit lubiri, 

ce au ales să plece, 

dincolo de porţile grele şi negre, 
ale Cimitirelor de Cuvinte, 

care ne strivesc şi acum, 
cu Singurătatea lor, 
Mormintele Așteptărilor, 
din Privirile noastre, 

în care am căzut, 

pentru totdeauna, 
rătăcindu-ne în adâncurile, 
Inimilor de Vânt, 

ale Uitării. 


35) În Umbrele Viselor 


Inimile de Cer, 

ale Sentimentelor, 

au început să se prăbușească, 
peste Promisiunile Zorilor, 
ce ne apasă, 

cu respirația Singurătății, 
Paşii Zilelor noastre fără adăpost, 
ce ni se adâncesc, 

în Umbrele Viselor, 

fiind tot, 

ce ar mai fi rămas din noi, 
Iubire, 

şi mai poate să te aștepte, 

în gara ruinată a Speranţelor, 
al cărei nume, 

cred că l-am uitat cu toții, 
fiindcă în dreptul ei, 

pare să nu mai fi oprit, 

nici un tren al Clipelor tale, 
de mai bine de o Eternitate. 


36) Ne căutăm Visele pierdute 


Plouă cu Indiferenţe, 

peste ghețurile Singurătăţilor, 
topind plumbul cenușiu, 

din Zilele lor fără adăpost, 

ale Cimitirelor noastre de Cuvinte, 
lăsându-l să se scurgă, 

prin venele Privirilor noastre, 
bolnave de Rătăcire, 

pe străzile tot mai aglomerate, 

ale Durerii, 

unde ne căutăm, 

Visele pierdute, 

conştienţi că nu le vom mai regăsi, 
Niciodată, 

printre vitrinele luminoase, 

ale Disperării, 

printre neoanele cărora, 

ne jucăm rolurile de Statui Vivante, 
ale Absurdului. 

37) Toate Stelele Iubirii acestui Univers 


Zideşte-mi Eternitate, 
Clpele, 

într-o singură Inimă de Jar, 
care să bată pentru amândoi, 
şi să aprindă cu fierbinţeala ei, 
toate Stelele Iubirii, 

acestui Univers, 

ce încă stau ascunse, 

în frigul indiferenței, 

atâtor Priviri de Vânt, 

ce adie nepăsătoare, 

peste Primăverile Vieţilor, 
atâtor Singurătăți, 

şi ar dori să poată arde, 
pentru tine, 

pe strada Viselor noastre, 
ce-abia aşteaptă, 

să primească numele, 
Ochilor tăi, 

Iubire. 


38) Trebuie să le târâm 


Furtuni de Vise, 
tună şi fulgeră cu Priviri, 
pe pragurile Disperării, 

ce-și pierde identitatea, 
într-un Absurd, 

al Inimilor de Cenușă, 
ce-ar fi ars pentru noi, 
Iubire, 

pe fruntea Orizonturilor, 
care ne-au încătuşat, 

cu Amintiri de plumb, 
pe care trebuie să le târâm, 
după Străbunii, 

tuturor Cuvintelor, 

în care ne-am regăsit, 
undeva-cândva, 
Fericirea. 


39) Inimile Speranţelor de Iarbă 


Săgețile Frământărilor, 

se îndreaptă, 

către Destinaţiile fără țintă, 

ale Pașilor incomozi, 

în cizmele de plumb, 

ale Norilor de Vise, 

ce ne apasă, 

Sentimentele, 

cu ploile lor de sfârşit de Lume, 
prin care ne ducem, 

Inimile Speranţelor de Iarbă, 
Uscate acum, 

să fie păscute, 

de câte o Privire flămândă, 
a Nimănui, 

ce aleargă spre Nicăieri, 

mai demult de când, 

ni s-a născut Timpul, 
Absurdului. 


40) Un Sentiment răstignit pe Destinul 
Clipelor 


Lumini stinse, 

de Flăcările Indiferenţei, 
ce vagabondează, 

prin Ochii Speranţelor, 
încercând să găsească, 
câte un Sentiment, 
răstignit pe Destinul Chpelor, 
mereu atât de goale, 

prin care trec nepăsătoare, 
Zilele fără adăpost, 
incendiate de respiraţia, 
Gândurilor de plumb, 

a Disperării, 

ca mai apoi, 

să se prăbușească, 
împreună cu ea, 

pe asfaltul negru, 

al Cuvintelor îngheţate, 
pe care ni le adresăm, 
fără să ştim vreodată, 
cât de străpunse sunt, 
de copitele tăioase, 

ale Zebrelor unor Vise, 
care ne bântuie, 

ŞI par a nu mai reuşi, 

să ne traverseze vreodată, 
spre Iubirea, 

la care credeam, 

că vom putea ajunge. 


41) Se zbate să trăiască 


Ninge cu Clipe, 

peste fruntea Orizontului gri, 
atât de adâncit, 

în zăpada Cimitirelor de Vise, 
încât uită cu desăvârșire, 

de Lumina Divină a Prezentului, 
unei lubiri, 

care se zbate, 

să trăiască, 

înfrigurată de zăpezile Cuvintelor, 
prin care încercăm să răzbatem, 

la Sufletul de Cer, 

a Ochilor unor Sentimente, 

care să ne primească, 

cu focul Inimilor noastre de Jar, 
în Privirile lor, 

de gheaţă, 

pe care să le topim, 

odată pentru totdeauna. 


42) Sărutul de rămas bun 


Amintiri ruginite, 

ce nici măcar tăioase, 
nu mai pot fi, 

abia se mai reazămă, 

de mormintele Clipelor, 
printre florile de plastic, 
în descompunere, 

ale Viselor, 

ce au fost cu siguranță, 
de unică folosință, 
odată, 

ce au fost aruncate, 
fiind atât de strălucitoare, 
la coşurile de gunoi, 

ale Zilelor fără adăpost, 
unde şi-au găsit adrese, 
ultimele noastre Cuvinte, 
pe care abia le mai rosteam, 
printre razele de plumb, 
ale Soarelui palid, 

al unei lubiri, 

atât de bolnave de noi, 
încât abia mai reușea, 

să ne conducă, 

pe ultimul drum, 

Sărutul de rămas bun. 


43) Plouate cu Amănunte 


Valuri de Riduri, 

se lovesc zgomotos, 

de Zâmbetele descompuse, 
ale Tăcerii Cuvintelor, 

tot mai reci și abătute, 
strivite de Seceta Sensurilor, 
ce par a nu mai fi plouate, 
cu Amănunte, 

de mai bine, 

de o Eternitate de Clipă, 

în care vroiam să ne ascundem, 
Nemurirea, 

pentru a nu ne fi furată, 
de Timpul, 

tot mai indiferent, 

al Uitării. 


44) Întunericul Uitării 


Atunci când mi-am atins, 
fruntea Inimii de Cer, 

a Cuvântului Creaţiei, 

de Zidurile întunecate, 

ale Despărțirii de tine, 
Iubire, 

şi am rămas neclintit, 
simțind răceala acestora, 
cum se prăbușește, 

peste respiraţia Sufletului, 

a tot ce putea însemna Simţire, 
într-o Lume, 

pe care aş fi reclădit-o, 
numai pentru tine, 

mai frumoasă și sinceră, 
rugându-mă fierbinte, 

la Focul Sacru al Adevărului, 
care să ne aprindă, 

pentru totdeauna, 

Lumina Divină a Nemuririi, 
unei lubiri, 

alături de care, 

să devenim o singură stea, 
care să lumineze, 
Întunericul Uitării. 


45) N-au niciodată nimic de spus 


Oricât aş sculpta, 

în piatra Sufletului tău, 

şi aş dori să dau viaţă, 
statuilor Zilelor fără adăpost, 
ale Fericirii, 

tot fără Regăsirea de Sine, 

a Străinului Subconştient, 
voi rămâne, 

chiar de ar fi, 

să-ți îmbrățişez la nesfârşit, 
Ochii goi și lipsiţi de viață, 
ce-au mai rămas din tine, 
Iubire, 

prin care mă privesc adânc, 
Cimitirele tale de Cuvinte, 
tăcute şi rătăcitoare, 

ce n-au niciodată nimic de spus, 
Strigătelor Tăcerilor mele, 
ce încă fierb, 

după Zorii Speranțelor, 

ce vor închide, 
toate porțile Singurătăţii, 
de noi înşine. 


46) În Sângele fierbinte al Amintirilor 


Zile fără de sfârșit, 

abia îşi mai duc plumbul cenușiu, 
al Destinelor, 

în braţele lipsite de vlagă, 

ale Eternităţilor de Clipe, 

ucise pe nedrept, 

sub Pașii Viselor, 

ce-abia se mai târăsc, 

spre Inimile de Jar, 

ale Dorinţelor, 

ce par stinse, 

mai demult decât Vremurile, 

de Indiferenţa Privirii, 
Cimitirelor de Cuvinte, 

care ne sapă adânc, 

în Sângele fierbinte al Amintirilor, 
cu frigul de pe buzele Înţelesurilor, 
ce ne îngheaţă în profunzime, 
fiecare Sentiment, 

ce ar mai putea aprinde vreodată, 
Focul Tău Sacru, 

Iubire. 

47) Pe celălalt mal al Viselor 


Poduri de Lacrimi, 

ne unesc malurile Durerilor, 

de cele ale Disperării, 

ducând pe spatele Ochilor de Cer, 
înnorați cu Presimțiri, 

Visele tot mai grele, 

ale Speranţelor Neîmplinite, 

pe străzile fără adrese, 

ce şerpuiesc, 

prin Inimile de Viscol, 

ale Iubirii, 

pierdută la zarurile Sentimentelor, 
ce-au ajuns să trăiască, 

prin Zilele ruinate, 

ale Aşteptărilor Zadarnice, 

de a mai reuși vreodată, 

să traverseze, 

pe celălalt mal al Viselor, 

şi altceva în afară, 

de Absurd. 


48) Până când Gonpul 


Alergăm mereu, 
spre Nicăieri, 
însoțiți de Lacrimile Zilelor, 

fără adăpost, 

pe scenele cărora, 

ne jucăm rolurile, 

de Statui Vivante, 

pe care le aplaudă, 

doar Clipele încarnate, 

ale Destinului, 

ce pare acaparat şi consternat, 
în zadar, 

de piesa neinteresantă, 
pentru Dumnezeu, 

a Iluziei Vieţii noastre, 

pe care trebuie să o jucăm, 
până când Gongul, 

Iluziilor Morții, 

va bate finalul reprezentației, 
pentru lubire, 

Durere, Ură sau Absurd. 


49) La Teatrul Cuvintelor 


Frământări reci, 
ce par fără sfârşit, 
ne mistuie Frunțile Viselor, 
tot mai transpirate, 
ale Cerului din Sângele Viselor, 
care ne plouă cu Amintiri, 
pe străzile pustii ale Privirilor, 
unde rătăcim spre Nicăieri, 

rupându-ne mereu, 

câte o Eternitate de Clipă, 

din pâinea amară a Timpului, 
ce trebuie să ne hrănească, 
Absurdul, 

care ne dă cu mâna Disperării, 
de fiecare dată, 

un loc mai în față, 

la Teatrul Cuvintelor, 

unde se joacă piesa Iubirii. 


50) La Ferestrele Destinului 


Aşteptări resemnate, 

ning cu Suspine, 

peste părul descâlcit al Clipelor, 
unei Lumânări de Speranţe topite, 
după Inimile de Vânt, 

care le spulberă, 

rugina Amintirilor, 

aşezată pe sfeşnicele Regăsirilor, 
vechilor Cimitire de Cuvinte, 

ce par a se așeza fără sfârşit, 

pe Zidurile reci și masive, 

ale Disperării, 

coborâtă din Zorii Singurătăţii, 
la Ferestrele Destinului, 

pe ale căror pervazuri, 

aşezăm de fiecare dată, 

grâul Privirilor încolțite, 

de Teama, 

de a nu rămâne şi de acum înainte, 
aceleaşi Statui Vivante, 

care sunt obligate, 

să joace la nesfârşit, 

același rol, 

al Durerii. 


51) Neoanele triste ale Privirilor 


Nori de Flăcări, 

plouă cu Lacrimi de Vise, 
peste întinderile, 

ce par fără de sfârşit, 

ale Sufletelor de ceară, 

care ni se topesc, 

în pălmile Aşteptărilor, 

tot mai obosite şi neajutorate, 
de Speranţele aprinse, 

tot mai greu de găsit, 

pe Bulevardele moderne, 

ale Disperărilor, 

unde ni se dau în spectacol, 
Neoanele triste ale Privirilor, 
ce luminează Vitrinele Întâmplărilor, 
Destinelor de Statui Vivante, 
ale lubirilor, 

ce ar fi trebuit găzduite, 

de propriile noastre Inimi de Cuvinte, 
şi nu de Cenușa Zilelor fără adăpost, 
a Nimănul. 


52) Iluziile Morţii salvatoare 


Batem în zadar, 

la poarta Destinului, 

crezând că ne va deschide, 

şi va lăsa din sclavie, 

Iubirea, 

prelinsă pe Fereastra unui Sărut, 
al Norilor pufoşi de Vise, 

fără să ştim, 

că aceştia, 

vor ploua până la urmă, 

cu plumbul Singurătăţii, 

peste Zidurile masive ale Viitorului, 
care ne va despărți, 

atât de mult de noi înşine, 

încât vom rămâne, 

acelaşi Statui Vivante, 

ce-și plâng Vitrina propriului Suflet, 
pe străzile Cimitirelor de Cuvinte, 
ale Nimănui, 

sperând ca la final, 

să fie aplaudate, 

de Iluziile Morţii salvatoare. 

53) Turnul de veghe al Durerii şi Disperării 


De ce ne cauţi Doamne, 

cu ladul Tău, 

atunci când iubim, 

şi vrem să rămânem, 

în Eternitatea Clpei, 

sfidând Destinul Singurătăţii, 
de noi înşine, 

pe care ni l-ai hărăzit, 

din Turnul de veghe, 

al Durerii şi Disperării, 

din Fiinţa căruia, 

ne-ai împărțit şi nouă, 

hrana Sufletului, 

cu preasfântă mărinimie, 
fund obligați să o bem, 

din cănile de pustiu, 

ale Iluziuilor Vieţii şi Morții Tale, 
până la capăt, 

de Amăgire, 

ce pare a nu se mai sfârşi niciodată, 
în afară, 

de Aşteptările fără de sfârşit, 
ale Absurdului. 

54) Vară de Sentimente 


Frunze de Vise ruginite, 

ni se desprind, 

din părul Clipelor, 

pe a căror Eternitate, 

am dansat, 

întreaga Vară de Sentimente, 
ale unor Speranţe, 

ce s-au dovedit la fel de deșarte, 
precum ne sunt acum, 

Zilele fără adăpost, 

ale Cimitirelor de Cuvinte, 
prin care încercăm în zadar, 
să locuim, 

alături de Iubirea, 

a cărei adresă, 

ne prefacem că am pierdut-o, 
la loteria fără scrupule, 

a Destinului. 


55) Răzvrătire şi Frământare 


Pierduţi, 
printre Zâmbetele Ridurilor, 
unor Zile fără adăpost, 

din Inimile de Vânt ale cărora, 
se pare că ne turnăm, 

cu disperare, 

în cănile de pustiu, 

ale Viselor, 

întreaga Răzvrătire și Frământare, 
a Lumii, 

de care ne îmbătăm, 

până când cădem, 

în șanțurile adânci, 

ale Remușcărilor, 

de a nu reuşi, 

să ne invităm, 

la dansul sălbatic al Destinului, 
Iubirea. 


56) Ochii de Stele Căzătoare 


Zodii îndoliate, 

ce şi-au pierdut Clipele, 

se oferă la margine de Destin, 
să ne îndrume, 

către Cimitirele Amintirilor, 
unde ne garantează, 

Pacea eternă, 

cu Frământările Simţămintelor, 
ale căror Inimi de Foc, 

încă mai aprind, 

Orizonturile Necuprinsului, 
din Ochii de Stele Căzătoare, 
ai Viselor noastre, 

ce par a fi pierdute, 

mai demult decât Vremea, 

în praful Speranţelor deşarte, 
ale Absurdului acesei Lumi, 
a Disperărilor. 


57) Navigând pe albiile Ridurilor 


Tăceri adânci, 

prin venele cărora, 

încă se mai scurge, 

Sângele Zbuciumului infernal, 

al Singurătăţii de noi înșine, 

atunci când rătăcim spre Nicăieri, 
ținându-ne de toartele ciobite, 

ale cănilor de pustiu, 

unicele care ne mai leagă, 

unul de altul, 

cu aburii Amintirilor de cafea amară, 
ai unei Eternități de Clhpă, 

ce ştim amândoi, 

că nu se va mai reîntoarce niciodată, 
navigând pe albiile Ridurilor, 
Așteptărilor noastre, 

Iubire. 

58) Atunci când Ferestrele Fericirii 


Atunci, 

când Chpele, 

îşi caută un rost, 

fie şi printre mormintele de Cuvinte, 
ale Zilelor fără adăpost, 

prin care vagabondăm, 

alături de Focul Sacru al Eternităţii, 
incendiind Orizonturile Viselor, 

cu Flăcările Simţămintelor, 

Atunci, 

când Ferestrele Fericirii, 

sunt uitate mereu deschise, 

de către Destin, 

când Aripile de Înger ale Speranţelor zboară 
împreună cu noi, 

peste întregul Timp, 

al Renaşterii, 

să ştii Iubire, 

că am reușit, 

să fim noi înşine cu adevărat. 


59) Umbra Destinului 


Ți-am călcat accidental, 
Umbra Destinului, 
ce se prelingea haotic, 

pe Ferestrele Inimilor de Pustiu, 

ale Zebrelor turbate, 

ce ne traversau către Nicăieri, 

Chpele ce-abia mai reușeau să respire, 
Amintirile tot mai şterse, 

ale Iubirii, 

ce ne ajutase undeva-cândva, 

să prindem Orizonturile Nesfârşirilor, 
cu pălmile Luminii Divine, 

din lava Simţămintelor, 

ce erupea, 

din vulcanii Viselor noastre, 

a căror geografie sentimentală, 

am pierdut-o pe țărmurile, 

care s-au înecat, 

în Oceanul Indiferenței. 


60) Atunci când nici Speranţele 


Să ştii că vom reuşi, 

chiar și atunci, 

când nici Speranţele, 

nu-şi vor mai găsi rostul, 

şi Anii vor vagabonda, 

pe Orizonturile Disperării, 
înecându-se indiferenți, 

în Lacrimile Ochilor de Cer, 
ai Ploii de Vise deșarte, 

prin care vom alerga, 
căutându-ne, 

prin buruienile Absurdului, 
Iubirea, 

atât de bolnavă de noi înşine, 
încât va alege, 

până şi Agonia Zorilor, 

ce ne frământă Destinul, 
doar pentru a ne fi alături, 
atunci când vom decide, 

să ne clădim împreună, 
Catedrala Adevărului, 

de a rămâne împreună. 


61) Disperarea Zorilor însângerați 


Zodii de Foc, 

incendiază Destine, 

pe aleile Cimitirelor de Vise, 
în care ne înmormântăm, 
Eternitățile Clipelor, 

fără de care lubirile, 

rămân orfane, 

cerşind câte o Speranţă, 

fie ea și deşartă, 

pe treptele Catedralelor de Inimi, 
la Icoanele cărora se roagă, 


sf 


SORIN CERIN 
- NEMURIREA IUBIRII - 
- poezii filosofice - 


arareori câte un Sentiment, 
care să le hrănească, 
Disperarea Zorilor însângeraţi, 
al Singurătăţii, 

datori cu câte o Moarte, 
fiecărui Destin, 

al Absurdului Deşertăciunilor, 
acestei Lumi. 


62) Locomotive de Înţelesuri 


Drumuri prăfuite de Gânduri, 

se prăjesc, 

sub soarele deșertic, 

al Absurdului, 

din aburii căruia, 

Locomotive de Înţelesuri, 

îşi trag seva otrăvită, 

de a merge mai departe, 

zdrobind Orizonturile, 

decolorate şi străvezii, 

ale cănilor de pustiu, 

cu roțile ruginite ale Anotimpurilor, 
ce abia se mai învârt, 

deasupra Disperărilor, 

înrădăcinate adânc, 

în Țărâna mâncată de seceta amară, 
a Uitări. 

63) Sub plapuma groasă de Absurd 


Scene dărăpănate și pustii, 

încă-şi aşteaptă Statuile Vivante, 
la porţile Maternităţilor Durerii, 
unde scâncetele noilor naşteri, 

ale Disperării, 

abia se mai aud, 

de sub plapuma groasă de Absurd, 
care învelește Noaptea Nimănui, 
ale cărei stele căzătoare, 

par a-și fi împlinit Destinul ingrat, 
din Privirile abătute şi grele, 

ce ne împânzesc Venele, 
Sentimentelor stinse, 

despre care arheologii Iubirii, 
susțin că undeva-cândva, 

Dinainte de Timp, 


erau parcurse de Sângele Orizonturilor, 


ce cad acum reci și indiferente, 
peste depărtările Singurătăţii, 
din noi înşine. 


64) Pe străzile Sentimentelor Nimănui 


Gratii de Regrete, 
ne umbresc frunțile reci, 

pline de sudoarea, 

Amintirilor de plumb, 

ce-abia se mai strecoară, 
însoţite de razele pustii, 

ale Viselor deşarte, 

prin Ochii de Cer ai Depărtărilor, 
ce aleargă către Nicăieri, 
rezemate de Speranţele putrede, 
ale Toamnelor ruginite, 

ce cad surd, 

pe ţărâna stearpă a Cuvintelor, 
ce nu-şi mai au rostul, 

oricât de libere şi independente, 
ar fi, 

pe străzile Sentimentelor, 
Nimănul. 


65) Vin de Sentimente 


Cu toate că existăm, 

Într-o Lume a căutărilor, 

nu reuşim niciodată, 

să ne regăsim pe noi înşine, 
fără lubirea, 

al cărei Vin de Sentimente, 
stors din via Cuvintelor, 

ce au de fiecare ceva de spus, 

atunci când pălmile Săruturilor, 

îi taie rodul binecuvântat, 

al Culorilor de Simţăminte, 

pe care ajungem să le turnăm, 

în paharele fermentate ale Privirilor, 
pe care le bem până când, 

întreaga Lume devine o beţie, 

a Împlinirii unui Destin. 


66) În vitrinele pline de neoanele defecte ale 
Cuvintelor 


Regrete uscate, 

la soarele Indiferenţei, 

ne descompun Speranţele deşarte, 
în aluatul Eternităţilor de Clipe, 
frământat de către Destin, 

pentru a coace noi Disperări, 

care să fie aşezate, 

împreună cu rolurile noastre Absurde, 
în vitrinele pline, 

de neoanele defecte ale Cuvintelor, 
reci şi indiferente, 

pe care noi, 

Statuile Vivante ale Absurdului, 
suntem obligate să ni le rostim, 
propriilor Inimi de Pustiu, 

ale căror Priviri, 

se plimbă pe bulevardele tăcute şi surde, 
ale Strigătelor mute, 

prin care ne exprimăm Durerea, 
Singurătății de noi înșine. 


67) Prin Venele Privirilor noastre, 
pierdute 


Urme adânci, 

Înecate în Umbrele Speranţelor, 
ce-au existat undeva-cândva, 
pe acest Tărâm, 

al cănilor de pustiu, 

din care ne bem până la fund, 
Cimitirele de Cuvinte, 

ce ni se preling adeseori, 
înecate în Lacrimile de Cer, 
ale Ploilor de Vise, 

prin albiile Ridurilor adânci, 
de Aşteptări în Van, 

a lubirilor, 

ale căror stele, 

cad greu de fiecare dată, 
spulberându-se, 

pe asfaltul negru al Nopţii, 
nemărginite, 

care se scurge, 

prin Venele Privirilor noastre, 
pierdute, 

printre Orizonturile de plumb, 
care le strivesc necontenit, 
Văzul. 


68) În Ochii Nemuririi Tale 


Aripi de Înger, 

se deschid, 

în Lacrimile Cerului de Vise, 
al Eternităţii Clipei, 

pe valurile căreia, 

navigăm spre Nemurirea, 
regăsită în Privirile, 

în care ne pierdem, 

orice simțăminte trupeşti, 
redevenind acea Dumnezeire, 
ce nu pare a fi căzută, 

în capcana Întrupării, 

din Păcatul Originar, 

care nu ne-a aparținut niciodată, 
Iubire, 

chiar dacă s-a dorit, 

a fi asemănată cu tine, 

de un Dumnezeu, 

care nu a fost niciodată al nostru, 
fiindcă L-am fi redescoperit, 

de fiecare dată, 

în Ochii Nemuririi Tale. 


69) Viscole de Durere 


Viscole de Durere, 

răscolesc Sângele Zorilor, 

care se scurge, 

prin venele înjunghiate cu Întrebări, 
ale Orizonturilor, 

tot mai îndepărtate, 

de Cimitirele de Cuvinte, 

la porţile cărora batem cu tărie, 
crezând că ne vor deschide, 
propriile Vise, 

transformate într-un Paradis, 

al Împlinirilor, 

pe care le-am aruncat din neştiință, 
pe bolta Întunericului, 

Sufletelor noastre, 

unde nici feţele stelelor căzătoare, 
ale Sentimentelor, 

nu se mai arată, 

printre Viscolele de Durere, 

ale Amintirilor necontrafăcute, 

de către cenușiul greu, 
insuportabil, 
al Răsăritului Singurătăţii. 


170) Prin abatoarele Viselor 


Storuri trase haotic, 

peste Paşii ce-abia se mai țin, 

în lumina reflectoarelor, 

unor Amnintiri descompuse, 
ce-au mucegăit pe scenele roase, 
de Statui Vivante ale Clipelor, 
tot mai însingurate şi părăsite, 
de Şansa pe care o mai avea, 
Iubirea, 

să se apropie, 

şi de Vitrina Destinului nostru, 
atunci când neoanele stridente, 
ale Reclamelor, 

ne anunțau intrarea, 

în Spectacolul Disperării, 
acestei Lumi a Absurdului carnal, 
vândut la suprapreţ, 

prin abatoarele Viselor, 
Încărcate de Durere. 

71) Nu mai vrem să ştim nimic 


Câte lecţii de mărinimie, 

ne dau Disperările, 

atunci când ne îneacă Visele, 

în Uitările acestei Lumi, 

despre care, 

adesea, 

nu mai vrem să ştim nimic, 
unde Dumnezeu şi-a reîncarnat, 
Păcatele Originare, 

aduse din cine ştie care Spaţii, 
ale Absurdului carnal, 

ce par a nu fi auzit niciodată, 
până acum, 

de Paşii, 

mai mult sau mai puţin discreți, 
ai Libertăţii de Sine, 

ce sunt serviţi mereu, 

de către Iluziile Vieţii şi Morţii, 
din cănile de pustiu, 

ale Absurdului. 


72) Nimeni nu le mai revendică 


Remușcări, 
înecate-n transpiraţii reci şi absurde, 

încă mai caută, 

rădăcina unui mal de Cuvinte, 

de care să se agaţe, 

spre disperarea Clipelor, 

ce nu mai ştiu încotro, 

să o apuce, 

în goana lor nebună, 

spre Visele copilărești, 

ale unei lubiri, 

despre care nu au aflat încă, 

cum zac strivite, 

de valurile unor Zâmbete de Plumb, 
prin Ridurile cărora, 

ni se scurge fluviul atâtor Speranţe, 
ce s-au dovedit a fi deşarte, 

odată înecate, 

în Lacrimile unor Amintiri, 

pe care Nimeni, 

nu le mai revendică, 

Vreodată. 


73) Cu Dorinţele neîmplinite 


De ce ai rupt Zorii, 

de pe Cerul Cuvintelor mele, 
Iubire, 

ca mai apoi să-i mototolești, 

până când nici o Amintire, 

să nu-i mai poată folosi vreodată, 
la croitoria de Sentimente, 

unde se puteau coase din ei, 
atâtea piese de îmbrăcăminte, 
pentru Visele ce tremură de frig, 
şi-şi arată goliciunea, 

în faţa nerasă a Speranțelor, 
care văzându-le, 

cât sunt de sărăcăcioase, 

le ocolesc, 

de fiecare dată, 

pentru a le lăsa, 

cu Dorinţele neîmplinite. 


74) Adrese şterse 


Stele stinse, 

de varul Uitării, 

folosit de Iluziile Vieţii şi Morţii, 
la zugrăvirea Timpului, 

care odată vopsit, 

zădărniceşte Calea Viselor, 

ce vor să-și atingă, 

Orizonturile înflăcărate, 

ale Iubirii, 

stinse, 

lăsată de izbelişte, 

pe străzile Sentimentelor, 
cu adrese şterse, 

ca să nu poată apela, 

la Nimeni, 

atunci când aleargă, 

prin Viscolul Clhpelor, 
crezând în naivitatea ei, 

că ne va putea afla vreodată. 


75) Furtunile Emoţiilor întunecate 


Nori de Cuvinte, 

ne rănesc Frământările, 

cu Furtunile Emoţiilor întunecate, 
ale Destinului, 

ce tună şi fulgeră, 

cu Zile fără adăpost, 

peste părul despletit al Clipelor, 
unor Speranţe, 

ce ne-au mai rămas netăiate, 

de Aşteptările tot mai grele, 

care ne strivesc orice împotrivire, 
pe treptele Catedralelor de Disperări, 
la care îngenunchem, 

rugându-ne Nimănui, 

să ne ajute, 

Paşii ce-abia se mai urnesc, 

ai unei lubiri, 

alungată de către Păcatele Originare, 
din Icoanele Sufletelor noastre, 
fiindcă vroia să fim, 

numai noi înşine. 


16) Ultimul Act 


Rădăcini amare, 

de Aşteptări, 

se surpă, 

odată cu malurile Speranţelor, 
în valurile amenințătoare, 

ale fluviilor, 

de Sentimente întunecate, 

ce sfarmă totul, 

în Calea Adevărului, 

lăsând Absurdul rece şi indiferent, 
să ne răstignească Iubirea, 

pe lemnul putred, 

al scenei pe care ne-am jucat, 
până la Ultimul Act, 

rolul Statuilor Vivante, 

din Piesa Durerii, 

atât de aplaudată, 

din loja Disperărilor. 

77) Speranţele tot mai istovite 


Ferestre de Cer, 

zac sparte pe caldarâmul rece şi înnegrit, 
de Vremuri, 

al Viselor, 

din care se hrănesc, 

Privirile pierdute, 

ale Zărilor pustii, 

din care ne împletim Speranţele, 

tot mai istovite, 

pe drumurile fără de întoarcere, 

către Moartea, 

din care Iluziile Fericirii, 

nu au înțeles nimic vreodată, 

atunci când ne aplaudau reprezentațiile, 
noastre de Statui Vivante, 

ale Nimănui, 

ce erau gata oricând să iubească, 

cu toată ființa lor. 

Aprecieri critice despre poezia filosofică la Sorin 
Cerin 


. Prof. univ. dr. Al Cistelecan în cadrul rubricii Avant Ja 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag. 16-18, Al 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanțe. În poezie mizează pe rafalele 
reflexive şi pe elanul sapienţial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbinţeală (i s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existenţiale mari şi definitive şi 
nu-și pierd vremea în confesiuni domestice. Ele atacă Principiul 

realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă altceva în 
comun cu expresioniștii) a majusculei, prin care se instaurează, 
brusc şi imprevizibil, fie smerenia în faţa radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces şi risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroşare lexicală şi pe o declamaţie 
de profunde şi de grave. Se insinuează — de nu cumva se chiar 
instaurează — şi aici o evidentă procedură de rețetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracţiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, *periile Amăgirii” etc., etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 

Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe ”gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiția omului şi pornind 
de aici exersează sarcasme (crunte cel puţin ca şuvoi) pe seama 
"Societăţii de consum” sau pe cea a deșertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. 
Iritarea în faţa coruperii sacrelor ajunge la culme în versuri de 
maxim tupeu blasfemic (“Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puțin 
provocatoare şi "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoţional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută ”pe Adevăratul Nostru Dumnezeu/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoţională de pe reversul imprecaţiilor şi 
sarcasmelor, dar tocmai ca e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ. dr. Elvira Sorohan — Un poet existențialist din secolul 21 


Pentru a înţelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, şi publicat în România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creația. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspirație. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„... întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita «cinspiraţie»»> la acele niveluri altele 
ale noastre, pentru care poezia a fost întotdeauna un martor (sic!) 

privilegiat”. Nu ştim cui aparţine disprețul, dar ştim că inspiraţia e a 
poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenței, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cât de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 

conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 
aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepții, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „Iluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferință numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 

Semnificațiile se aglomerează în una şi aceeaşi poezie, cum € 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 
sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, f la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vieţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista,/ ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd, de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înţelesul, soarta „cuvîntului” nu e aceeaşi, pare să 
meargă spre epuizare, ca şi forţa de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului, se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenței. În cele din urmă e metaforizată 

„iarna Cuvintelor,/ care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 
termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînţa acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia /erarhia 
Deşertăciunii, încheiată, în termenii contemporaneităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor,/ Un 
Vis cu mult mai străin de noi înşine. || Ruinăm slăbiciunea,/ ... 
devenind propriile noastre epave,/ ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfriului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 

remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poetul în Feline Existenţiale: „se vinde 
scump la tejgheaua Destinului,/ pentru a da gust Desfriului,/ abonat 
cu cartelă de plăceri în regulă, la Societatea de Consum."”... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 
degradării teribile a politicului, defulează o revoltă de tip nihilist, 
ridicată la rang de principiu. Ținta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţeişi multe alte poezii ne readuc în memoria 
culturală imaginea acelei „monde casse "percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintii plachete, este Desfriu. Sînt 
încercări de a da definiţii, de a pune în relaţie lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea ființei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. ÎInterogaţia, 
din poezia Desfriu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 

propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei?” Poezia 
continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea fiinţei de a judeca propria existenţă, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 
accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne un 
artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


. Ana Blandiana: "Poezia de meditaţie pe care o scrie Sorin 
Cerin nu este o versificare de adevaruri filozofice, ci o împletire 
de revelații despre aceste adevaruri. lar raportul dintre 
intensitatea acestor revelații şi îndoiala din care sunt construite 
adevarurile este chiar piatra filozofală a acestei poezii. De altfel, 
secretul de a putea fixa fulgerul revelaţiei este o problemă la fel 
de subtilă ca şi aceea a păstrării energiei solare din zilele calde 
în cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 

doză potrivită de kynism (în sensul dat cuvântului de Peter 
Sloterdijk), reuşind, totodată, performanța de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

Prof. univ. dr. loan Holban: „Despre expresivitatea şi 
bogăţia înțelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 
pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 

Poetul ne surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenței contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 
spartă” a timpului, este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce — de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului." 

. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie" Fara indoiala, 
reflexivitatea e dominanta creatiei sale, prezidate de interogatii, 
revolta, nelinisti si o dramatica cercetare a TACERII, topos al 
indoielilor, al cutezantei si al aventurii spiritului in permananta 
cautare a adevarului; poezia sa urmeaza unei axiologii de un 
intens dramatism. E lirica luciditatii,a meditatiei si a lirismului 
autentic". 

Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu. Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 
sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -, naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii” 

Conf. univ. dr. Călin Teutişan: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referință al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric 
ce cuvântă în paginile de faţă, mai exact conştiinţa lirică, pune o 

presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei”, deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 
existenţei" are capcanele ei, "Adevărul absolut" pare de neatins, 
"Crinii albi ai adevărului" pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar"... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt". 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul” alienării prin mercantilizare 
a existenţei noastre de fiecare zi. Tonul e apodictic, pasional, 

profetic, nu admite nuanţe sau replici. "Noii paşi ai credinţei" 
sunt enunțați peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greșeala pag.73). ÎL felicit pe autor pentru 
cutezanţele sale stilistice din "Din ochii luminii divine pag. 81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate" 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariţia unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanţă, construieşte 
scenarii apocaliptice despre Viaţă, Iubire şi Moarte...” 

Eugen Evu: "...cărțile par a fi obiecte de cult-cultură- 
proprie testamentară ale unui ceremonial, ...al neo-cunoaşterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 

fiinţei umane în ipostaza ei reductivă, a condiţiei umane... Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, în 
mare parte asumat, nota bene. În volumul Politice, la extrema 
lui H. R. Patapievici poetul este bine-ştiutor al problemei 
eliadeşti, al “căderii umanului în zoon politikon”... Între 
raționalism şi iraționalism, Sorin Cerin navighează pe Oceanul 
Interconnection." 

